ДОКЛАД НА КОМИСИЯТА ДО СЪВЕТА

относно условията на участие на Европейския съюз в групата „Държави срещу корупцията“ на Съвета на Европа (GRECO)

ВЪВЕДЕНИЕ

В съответствие с изискванията на Стокхолмската програма[1] Комисията представя на Съвета настоящия доклад относно условията на участие на Европейския съюз в групата „Държави срещу корупцията“ на Съвета на Европа (GRECO).

GRECO е най-обхватният действащ механизъм за наблюдение на корупцията на европейско равнище с участието на всички държави-членки. GRECO имаше важна роля за установяването на някои минимални европейски стандарти за правна и институнационална рамка за борба с корупцията. При все това обаче корупцията продължава да поставя сериозни проблеми пред някои държави-членки, а постигнатите резултати в ЕС не са еднакво ефективни. Това затвърждава мнението на Комисията, че степента на политическия ангажимент за борба с корупцията в отделните държави от ЕС е различна.

В съобщението относно политиката на ЕС срещу корупцията[2] се препоръчва участието на ЕС в GRECO заедно със създаването на механизъм на ЕС за докладване относно борбата с корупцията. Това следва да предостави възможност да се стимулира политическата воля на държавите-членки и да се постигне по-голяма ефективност на действащата правна и институционална рамка.

В настоящия доклад се определят основните цели на засиленото сътрудничество между ЕС и GRECO и се прави анализ на възможните начини за участието на ЕС в работата на GRECO и на ползите от това.

РОЛЯ И ДЕЙСТВИЕ НА GRECO

GRECO е създадена през 1999 г. от Съвета на Европа с цел „подобряване на капацитета на членовете му да се борят с корупцията като се гарантира, чрез един динамичен процес на взаимно оценяване и партньорски натиск, спазването на поетите от тях ангажименти в тази област“[3]. Понастоящем GRECO има 49 членове (48 европейски държави и Съединените американски щати).

Работата на GRECO се урежда от нейния устав[4] и процедурен правилник[5]. Всеки член определя не повече от двама представители с право на глас в пленарните заседания. Освен това членовете предоставят на GRECO списък с експерти, които да са на разположение да провеждат оценки.

Оценките на членовете на GRECO се извършват на етапи и въз основа на стандартите, определени в Двадесетте ръководни принципа за борбата срещу корупцията[6], Гражданската конвенция за корупцията[7] и Наказателната конвенция относно корупцията[8] с допълнителния протокол към нея[9]. Първият кръг на оценка от GRECO се проведе в периода 2000—2002 г. и обхващаше теми като независимост, специализация и средства на националните органи, отговарящи за борбата с корупцията, а така също и имунитет на публичните служители. Вторият кръг на оценка, проведен в периода 2003—2006 г., се занима с теми като изземване и конфискация на облагите от корупция, предотвратяване и разкриване на корупция в публичната администрация и предотвратяване и борба с корупцията в частния сектор. Третият кръг на оценка започна през януари 2007 г. и все още е в ход. Той обхваща инкриминацията на нарушенията в съответствие с Наказателната конвенция относно корупцията и финансирането на политическите партии.

След обсъждане с оценяваната държава се изготвят доклади за оценка, които след това се разискват и приемат на пленарно заседание. По правило те са конфиденциални, но могат да бъдат публикувани със съгласието на оценяваната държава. Във всеки доклад се съдържат препоръки, с които страната трябва да се съобрази в рамките на определен период от време (напр. 18 месеца). Провежда се процедура за проверка на изпълнението на препоръките, която приключва с издаването на доклади за изпълнение на препоръките, които могат да бъдат придружени от допълнения.

ДОБАВЕНА СТОЙНОСТ ОТ УЧАСТИЕТО НА ЕС В РАБОТАТА НА GRECO

В Меморандума за разбирателство от 2007 г. между Съвета на Европа и Европейския съюз се предвижда, че съдебното сътрудничество между двете страни в областта на върховенството на закона (включително борбата с корупцията) следва да бъде доразвито, за да се осигури съответствие между правото на ЕС и конвенциите на Съвета на Европа, макар това да не пречи на ЕС да приема по-строги правила.

Участието на ЕС в GRECO се посочва като ключов елемент от политиката на ЕС за борба с корупцията още в Съобщението от 28 май 2003 г.[10] След приемането на Съобщението от 2003 г. бяха разглеждани различни варианти на участие въз основа на правната компетентност на ЕС по силата на Договора за Европейския съюз и Договора за създаване на Европейската общност. Предвид ограничената по това време компетентност на Общността по отношение на Гражданската и Наказателната конвенция на Съвета на Европа за корупцията, решението по този въпрос трябваше да бъде отложено до приемането на Договора от Лисабон. Договорът за функционирането на Европейския съюз (ДФЕС) предвижда по-ясна компетентност за ЕС в областта на борбата с корупцията и отваря възможности за укрепването на политиката на ЕС в областта на борбата с корупцията, включително участие в работата на GRECO. Освен това новите възможности, отворени след присъединяването на ЕС към Конвенцията на ООН срещу корупцията (UNCAC)[11], ще бъдат допълнително разширени с приемането на решение за присъединяване към европейския регионален механизъм за наблюдение.

Основната слабост в политиката за борба с корупцията в държавите от ЕС-27 се състои в ефективното прилагане на съществуващата рамка. Чрез извършвания процес на наблюдение GRECO допринесе за предприемането на определени действия от държавите-членки на ЕС и по-специално в области, които са уредени в по-слаба степен на международно равнище (напр. финансиране на политическите партии[12]). При все това обаче възможностите на GRECO да допринася за формирането на необходимата политическа воля, която да води до приемането и прилагането на твърди мерки за борба с корупцията, са донякъде ограничени. Освен това на няколко пъти беше демонстрирано, че възможностите на GRECO да открива проблеми от системно естество, породени от корупция, са твърде ограничени[13]. Ето защо активното участие на ЕС в работата на GRECO може да донесе ползи и на двете организации, поради съчетаването на опита на GRECO в дейности по наблюдение на корупцията и политическата роля на институциите на ЕС с цел постигането на ефективно прилагане на политиките за борба с корупцията в рамките на ЕС-27.

За тази цел Комисията ще създаде механизъм на ЕС за докладване относно борбата с корупцията. Участието на ЕС в GRECO ще бъде успешно допълнение към новия механизъм на ЕС. Освен това участието на ЕС в подготовката на оценките на GRECO може да допринесе и за подобряването на методологията и резултатите от тези оценки. В рамките на механизма на ЕС за докладване Комисията ще разчита на приноса на GRECO и други полезни източници, включително на информация, получена в рамките на Конвенцията на ОИСР за борба с подкупването на чужди длъжностни лица в международните търговски сделки („Конвенцията срещу подкупването“) и Конвенцията на ООН срещу корупцията.

В светлината на гореизложеното следните конкретни цели ще са особено приложими за участието на ЕС в GRECO:

- участие в посещенията на място, които допринасят за изготвянето на оценките за държавите-членки на ЕС и/или страните кандидатки и потенциални кандидатки, при условие че съответните страни кандидатки и потенциални кандидатки са съгласни;

- принос за изготвянето на проектите за доклади за оценка и участие в пленарните обсъждания на GRECO, посветени на докладите за оценка/докладите за изпълнение на препоръките от държавите-членки на ЕС и/или страните кандидатки, при условие че съответните страни кандидатки и потенциални кандидатки са съгласни;

- връзка с работата на председателския съвет на GRECO[14], който играе важна роля при подготовката и изготвянето на докладите;

- вноска в бюджета на GRECO;

- сравнителен анализ[15], който да бъде извършван от GRECO, въз основа на съществуващите за държавите-членки на ЕС доклади за оценка и доклади за изпълнение на препоръките като принос за бъдещия Доклад на ЕС за борбата с корупцията;

- Подбор на онези препоръки на GRECO, които са от полза за ЕС и чието изпълнение може допълнително да бъде улеснено от бъдещия механизъм на ЕС за докладване.

Тези конкретни цели произтичат от необходимостта да се избегне създаването на допълнителна тежест за администрациите на държавите-членки и дублирането с вече извършвана от GRECO работа.

С оглед на постигането на взаимност Комисията може да разгледа възможните варианти за участието на представител на GRECO в експертната група, която ще бъде създадена, за да оказва съдействие при работата по доклада на ЕС за борбата с корупцията.

ВАРИАНТИ ЗА УЧАСТИЕ НА ЕС В РАБОТАТА НА GRECO

В правната рамка, която урежда функционирането на GRECO, се предвиждат две форми на обвързване с работата на GRECO: статут на наблюдател и участие, като всяка форма е разгледана по-долу.

По отношение на участието са предвидени две възможности: пълноправно членство и членство с ограничено право на глас. Освен това е анализирана и възможността за съвместна програма.

Първата оценка по-долу се основава на анализа на Комисията, насочен към правните и практическите аспекти на едно потенциално засилено сътрудничество с GRECO. Като следваща стъпка Комисията ще поиска от Съвета разрешение да започне преговори за участие на ЕС в GRECO.

Статут на наблюдател

В Уставна резолюция (93) 28 на Комитета на министрите на Съвета на Европа относно частичните и разширените споразумения се предвижда възможността държавите, членове на Съвета на Европа, да провеждат някои дейности съвместно с една или повече държави, които не са членки, посредством разширени или частични разширени споразумения. GRECO е създадена чрез частично разширено споразумение. Всяка държава, която не членува в Съвета на Европа, и всяка международна организация могат да бъдат поканени от Комитета на министрите да участват като наблюдатели в дейностите по частични разширени споразумения. Резолюцията не определя в детайли правата и задълженията на наблюдателите в частичните и разширените споразумения. Поради това за наблюдателите се прилагат общите разпоредби на Уставна резолюция (93) 26 на Комитета на министрите на Съвета на Европа. По силата на тези разпоредби статутът на наблюдател не предоставя правото на представител в Комитета на министрите или в Парламентарната асамблея, освен ако един от тези органи не е приел конкретно решение за това.

GRECO е предоставила статут на наблюдател на ОИСР и на ООН, представлявана от Службата на ООН по наркотици и престъпност (UNODC). Този подход е приложен при други частични споразумения на Съвета на Европа[16]. От наблюдателите не се изисква бюджетна вноска.

Макар поканата към ЕС за участие в GRECO като наблюдател да може да се осъществи по модела на други международни организации със статут на наблюдател и да няма отражения върху бюджета, този вариант не е оптимален поради ограничения обхват на такава договореност и поради съответната ниска добавена стойност.

Статутът на наблюдател може да предложи само ограничено участие в оценяването на държавите-членки. Той не позволява участието на ЕС в цялостната подготовката на оценките, поради което не допринася за поставянето на въпроси от значение за ЕС. Поради това такъв статут не може да осигури необходимия принос за бъдещия Доклад на ЕС за борбата с корупцията. Освен това той не е в пълно съответствие със Стокхолмската програма, в която се настоява за разработването на всеобхватна политика за борба с корупцията в тясно сътрудничество с GRECO.

Участие

В Уставна резолюция (93) 28 на Комитета на министрите на Съвета на Европа се съдържа обща разпоредба за участието на (сега бившата) Европейската общност в частични и разширени споразумения, в която се предвижда, че условията на участието трябва да са посочени в поканата за участие. В Устава на GRECO[17] отново се набляга на това, като се споменава, че условията на участието трябва да са посочени в резолюцията, с която се отправя покана за участие.

В правило 2 от Процедурния правилник на GRECO[18] се предвижда, че (сега бившата) Европейската общност може да стане „член“ на GRECO по следните начини:

- по покана на Комитета на министрите на Съвета на Европа за участие в GRECO. За тази цел трябва бъде направено предложение от GRECO, което да се одобри от Уставния комитет на групата. Официалната покана се прави под формата на резолюция, приета от Комитета на министрите, последвана от споразумение с ЕС, посредством размяна на писма;

- присъединяване към наказателната конвенция относно корупцията след покана от Комитета на министрите;

- присъединяване към гражданската конвенция за корупцията.

Към момента ЕС участва в частични споразумения, като например Венецианската комисия[19] и Групата за сътрудничество с цел предотвратяването, защитата и организирането на помощ при сериозни природни и технологични бедствия[20]. ЕС е член на Конвенцията за Европейската фармакопея и на Европейската Аудиовизуална Обсерватория, а така също участва в голям брой частични споразумения на Съвета на Европа.

Като се има предвид, че в Устава на GRECO се споменава участието на ЕС в GRECO и че в процедурния правилник на GRECO се споменава думата „членство“, може да се твърди, че участието предполага вид членство, което е подробно уредено в конкретно споразумение. Поради това в настоящия доклад са анализирани два варианта за участие: пълноправно членство (т.е. пълно право на глас) и участие с ограничено право на глас.

Пълноправно членство

Пълноправното членство ще предостави право на глас на ЕС в пленарните заседания на GRECO по всички въпроси, които са от компетентността на GRECO (напр. доклади за оценка/ изпълнение на препоръките, процедурни въпроси, финансови/бюджетни въпроси). Тъй като ЕС няма да действа в GRECO от името на държавите-членки, той ще разполага само с един глас като всички останали членове.

По силата на член 8, параграф 6 от Устава на GRECO „членовете на GRECO, участващи във взаимното оценяване, имат право на глас“.[21] Макар ЕС да не е страна по Гражданската и Наказателната конвенция на Съвета на Европа за корупцията, по силата на регулаторната рамка на GRECO той все пак може да бъде подложен на оценяване. Оценяването на институциите на ЕС ще се отнася най-вече до Двадесетте ръководни принципа за борбата срещу корупцията[22] и предполага приемането им преди това под някаква форма (напр. едностранно изявление). С присъединяването към UNCAC е създаден прецедент за пълноправното участие на ЕС в организация, която също извършва проверки по отношение на членовете си. В случая с UNCAC обаче ЕС понастоящем не участва в процеса на взаимни проверки.

Според този вариант ЕС ще участва в пълна степен в процедурата на оценяване на държавите-членки, а така също и на страните кандидатки, потенциалните кандидатки и други трети държави. Така ЕС ще има възможност да посочи свой представител в председателския съвет на GRECO в съответствие с приложимите правила (т.е. на ротационен принцип). ЕС ще бъде член на Уставния комитет на GRECO, който има правомощия по бюджетните въпроси. Всички останали права и задължения по силата на устава и процедурния правилник на GRECO ще са приложими по отношение на ЕС.

ЕС ще участва с вноски в бюджета на GRECO. В оценката на въздействието, която придружава Решението на Комисията за създаване на механизъм на ЕС за докладване, чрез който да се извършва периодична оценка[23], потенциалните финансови разходи от участието на ЕС в GRECO се изчисляват на близо 450 000 EUR на година. Това включва вноската в бюджета на GRECO (т.е. около 300 000 EUR за член със съществено финансово участие) и разходите за дейности, които понастоящем не се извършват от GRECO и от които най-вече ЕС ще има полза (напр. сравнителни доклади и откриването на неизпълнени от ЕС-27 препоръки). Такива дейности могат да бъдат финансирани например чрез договори за услуга или безвъзмедни средства за оперативни разходи.

Този вариант може до голяма степен да постигне конкретните цели, споменати в раздел 3. Той ще допринесе и за безспорната видимост на сътрудничеството ЕС-GRECO, за допълняемостта между GRECO и бъдещия механизъм на ЕС за докладване, възможността за осъществяването на по-нататъшни подобрения в системата на GRECO за оценка; и за по-голямото внимание към политиките на ЕС.

Същевременно обаче оценяването на институциите на ЕС от GRECO е начинание, което се нуждае от по-задълбочен анализ по отношение на изискванията, осъществимостта и потенциалното въздействие, като се има предвид, че системата на GRECO за оценка е предназначена преди всичко за държави, а не за организации. Макар някои от Двадесетте ръководни принципа да са приложими и за организации (напр. интегритетът на публичната администрация), извършването на оценка съгласно сега действащите процедури на GRECO няма да бъде цялостна, а добавената ѝ стойност както за GRECO, така и за Съюза, остава по-скоро под въпрос. Без оценяването от GRECO на институциите на ЕС, ЕС няма да се ползва с пълно право на глас в пленарните заседания на GRECO[24].

Членство с ограничено право на глас

В Устава на GRECO се посочва, че условията на участието на ЕС ще бъдат посочени в резолюцията, с която се отправя поканата за участие към него, без в устава изрично да се споменава вида участие. Това означава, че участието на ЕС може да се осъществи под формата на членство с ограничено право на глас.

Макар тази алтернатива да не налага извършването на оценка на ЕС от GRECO, тя все пак предполага създаването на рамка за провеждането в бъдеще на съвместна оценка от двете организации по отношение на изискванията, осъществимостта и потенциалното въздействие на оценяването на институциите на ЕС, като се отчетат особеностите и обхватът на компетентност на ЕС. На 50-тото си пленарно заседание обаче GRECO наблегна на факта, че оценката на институциите на ЕС от GRECO не трябва да е само възможност (т.е. съвместното оценяване трябва постепенно до доведе до оценка на ЕС), като призна обаче вероятната нужда от приемането на специални договорености, които се съобразяват с особеностите на ЕС.

В рамките на този вариант ЕС ще участва с вноска в бюджета на GRECO, чийто размер ще е малко по-нисък[25] в сравнение с вноската при пълноправно членство. ЕС ще разполага с право на глас по въпроси от процедурен, финансов и бюджетен характер[26]. Съюзът няма да има право на глас в пленарните заседания на GRECO при приемането на докладите за оценка и докладите за изпълнение на препоръките, няма да има свой представител в председателския съвет на GRECO и няма да участва в избора на председател и заместник-председател. ЕС ще може да излъчи представители в пленарните заседания на GRECO, да участва в обсъжданията, да отправя препоръки във връзка с докладите за оценка и докладите за изпълнение на препоръките и вероятно ще може да има представител, който да участва като наблюдател при посещенията на място в държавите-членки[27], страните кандидатки, потенциалните кандидатки и други държави, които са съгласни с това. ЕС ще може да прави предложения относно организацията на оценките и последващите от тях действия.

Комисията, съвместно с GRECO, периодично (напр. веднъж на 5 години) ще прави преглед на практическите договорености относно участието на ЕС в GRECO, като въз основа на взаимно съгласие на GRECO и ЕС ще могат да се приемат изменения.

Този вариант ще гарантира принос към бъдещия Доклад на ЕС за борбата с корупцията, а именно сравнителен анализ, извършван от GRECO въз основа на съществуващите за държавите-членки доклади за оценка и доклади за изпълнение на препоръките, и отбелязване на най-важните все още неизпълнени препоръки. Той ще отговори до голяма степен на конкретните цели, споменати в раздел 3, като ще позволява участие на ЕС в оценката на държавите-членки. Макар че няма да разполага с правомощия за вземане на решения относно процеса на оценяване, ЕС ще има възможност да взема активно участие в изпълнението и да насърчава предприемането на действия, които да доведат до засилено внимание към по-важни за ЕС области на политиката. Сътрудничеството между GRECO и ЕС ще придобие политическа тежест и ще допринесе да се избегне дублирането на усилия. Въпросът за оценяването от GRECO на институциите на ЕС ще трябва да бъде изяснен в процеса на преговорите като въпрос от първостепенна важност. Предимствата на една по-опростена форма на участие, при която ЕС не поема ангажимент институциите му да бъдат подложени на оценка, са все пак по-ясно очертани.

Съвместна програма

Това предполага предоставянето на финансово подпомагане от ЕС на GRECO под формата на безвъзмездни средства за осъществяването в рамките на фиксиран период от време (2—3 години) на конкретни предварително определени резултати, с възможност за периодично подновяване. Вече е осъществявано такова целево сътрудничество между ЕС и GRECO. Например Съветът на Европа участва като привилигирован партньор в Източното партньорство, като предоставя експертни познания на ЕС и страните от Източното партньорство.

За да се придаде политическа тежест на едно такова партньорство, с GRECO може да бъде сключен меморандум за разбирателство или споразумение, подобно на споразумението между Съвета на Европа и Агенцията на ЕС за основните права.

По отношение на целите евентуалната съвместна програма може да осигури принос на GRECO към бъдещия доклад на ЕС за борбата с корупцията, по-специално чрез извършването на сравнителен анализ на съществуващите за държавите-членки доклади за оценка и доклади за изпълнение на препоръките, както и отбелязване на все още неизпълнените препоръки. Това ще допринесе да се избегне дублиране. Съответният бюджет ще бъде по-нисък в сравнение с този при членство с ограничено право на глас (т.е. приблизително 200-250 000 EUR на година, с които ще се финансират изготвянето на сравнителни доклади, разходи за логистика, семинари и др.).

Същевременно обаче макар евентуалната съвместна програма да съответства на някои от конкретните цели, тя няма да е в съответствие с общата цел за създаване на полезно взаимодействие между експертните познания на GRECO и политическото влияние на ЕС. Партньорството между двете организации няма да е толкова видимо, а участието на ЕС в оценките на GRECO няма да е толкова активно. Този вариант може да се възприема като чисто техническо решение, при което ЕС участва по-скоро като възложител на договор, отколкото като партньор. Поради това ще се отличава с по-малка добавена стойност в сравнение с участието в GRECO.

ЗАКЛЮЧЕНИЕ

Съветът се приканва да разгледа вариантите, посочени в настоящия доклад.

Предвид нарасналата компетентност на ЕС и необходимостта от всеобхватна политика на ЕС за борба с корупцията Комисията е на мнение, че с оглед на изпълнението на целите от Стокхолмската програма подходящият избор е участие в GRECO (т.е. членство) . Заедно с бъдещия механизъм на ЕС за докладване, който има за цел да измерва усилията на държавите-членки за борба с корупцията, да установява тенденциите в ЕС и да предлага правни действия и политики на равнище ЕС, участието в GRECO ще улесни осъществяването на наблюдение. Сътрудничеството ще придобие по-голяма видимост, а рискът от дублиране на усилията ще бъде избегнат.

Освен това участието като пълноправен член или член с ограничено право на глас ще позволи оползотворяване на взаимните ползи от експертните познания на GRECO в наблюдението на усилията за борба с корупцията и политическото влияние на ЕС над държавите-членки. По този начин то, заедно с бъдещия механизъм на ЕС за докладване, биха могли да спомогнат за стимулиране на едно по-ефективно прилагане на политиките за борба с корупцията в ЕС-27.

Комисията проведе предварителни обсъждания със секретариата на GRECO, за да бъдат набелязани въпросите от основно значение и възможните алтернативи по отношение на правната и практическата осъществимост на участието на ЕС в GRECO. Във връзка с практическата осъществимост като възможен и подходящ вариант, който да бъде обсъден по време на преговорите, се очертава членството с ограничено право на глас. Основен въпрос обаче, на който трябва да се обърне внимание при този вариант, е оценяването на институциите на ЕС от GRECO, което би наложило пълноправно членство.

Конкретните условия на участие на ЕС в GRECO (напр. форма на участие, участие в органите на Съвета на Европа, практически договорености, бюджетна вноска) трябва да бъдат внимателно договорени с GRECO. С тази цел Комисията ще поиска от Съвета да разреши започването на преговори за участието на ЕС в GRECO . Преговорите ще бъдат водени в светлината на основните принципи на сътрудничество между ЕС и Съвета на Европа, а именно:

- специфика и ограничения на компетентността на ЕС. Сътрудничеството следва да дава възможност на ЕС да установява по-строги стандарти в рамките на своята територия;

- привилегировани работни отношения с цел прилагането на координиран подход за борба с корупцията на европейско равнище. За ЕС от основно значение е достъпът на ранен етап до кръговете на оценка и съставянето на докладите за страните, а така също и сравнителният анализ на оценките на държавите-членки и посочването на още неизпълнени препоръки. На свой ред членството на ЕС в GRECO ще осигури по-голяма видимост за GRECO и ще създаде възможността препоръките на GRECO да бъдат вземани предвид и, когато това е уместно, да бъдат следвани в рамките на механизма на ЕС за докладване относно борбата с корупцията.

И накрая, наред със споразумението с GRECO в пленарен състав, евентуалното участие на ЕС в GRECO изисква одобрението на Комитета на министрите на Съвета на Европа, по чиято инициатива започва официалната процедура за присъединяване. В съответствие с това в съобщението относно политиката на ЕС срещу корупцията държавите-членки се приканват да подкрепят изцяло в рамките на Комитета на министрите на Съвета на Европа кандидатурата на ЕС за участие в GRECO .

ЗАКОНОДАТЕЛНА ФИНАНСОВА ОБОСНОВКА ЗА ПРЕДЛОЖЕНИЯ

1. РАМКА НА ПРЕДЛОЖЕНИЕТО/ИНИЦИАТИВАТА

1.1. Наименование на предложението/инициативата

1.2. Съответна(и) област(и) на политиката в структурата на УД/БД

1.3. Естество на предложението/инициативата

1.4. Цел(и)

1.5. Основания за предложението/инициативата

1.6. Продължителност и финансово отражение

1.7. Предвиден(и) метод(и) на управление

2. МЕРКИ ЗА УПРАВЛЕНИЕ

2.1. Правила за мониторинг и докладване

2.2. Система за управление и контрол

2.3. Мерки за предотвратяване на измами и нередности

3. ОЧАКВАНО ФИНАНСОВО ОТРАЖЕНИЕ НА ПРЕДЛОЖЕНИЕТО/ИНИЦИАТИВАТА

3.1. Засегната(и) функция(и) от многогодишната финансова рамка и разходен(ни) бюджетен(ни) ред(ове)

3.2. Очаквано отражение върху разходите

3.2.1. Обобщение на очакваното отражение върху разходите

3.2.2. Очаквано отражение върху бюджетните кредити за оперативни разходи

3.2.3. Очаквано отражение върху бюджетните кредити с административен характер

3.2.4. Съвместимост с настоящата многогодишна финансова рамка

3.2.5. Участие на трети страни във финансирането

3.3. Очаквано отражение върху приходите

ЗАКОНОДАТЕЛНА ФИНАНСОВА ОБОСНОВКА ЗА ПРЕДЛОЖЕНИЯ

РАМКА НА ПРЕДЛОЖЕНИЕТО/ИНИЦИАТИВАТА

Наименование на предложението/инициативата

Решение на Комисията за създаване на механизъм на ЕС за докладване относно борбата с корупцията, чрез който да се извършва периодична оценка („Доклад на ЕС за борбата с корупцията“) и Доклад относно условията на участие на Европейския съюз в групата „Държави срещу корупцията“ на Съвета на Европа (GRECO)

Съответна(и) област(и) на политиката в структурата на УД/БД[28]

Вътрешни работи

Сигурност и опазване на свободите

Естество на предложението/инициативата

( Предложението/инициативата е във връзка с нова дейност

( Предложението/инициативата е във връзка с нова дейност вследствие на пилотен проект/подготвителна дейност[29]

( Предложението/инициативата е във връзка с продължаване на съществуваща дейност

( Предложението/инициативата е във връзка с дейност, пренасочена към нова дейност

Цели

Многогодишна(и) стратегическа(и) цел(и) на Комисията, към която(ито) е насочено(а) предложението/инициативата

План за действие от Стокхолм – Защита от тежката и организираната престъпност

Конкретна(и) цел(и) и съответна(и) дейност(и) във връзка с УД/БД

Конкретна цел № 2

Увеличаване на капацитета на ЕС за предотвратяване, борба и ограничаване на последиците от криминални деяния

Конкретни подцели[30]:

„Доклад на ЕС за борбата с корупцията“

1. Съставяне, публикуване и разпространение на доклада.

2. Консултации с експерти (т.е. създаване на експертна група).

3. Принос на гражданското общество.

4. Създаване и функциониране на мрежа от национални научни кореспонденти.

5. Програма за обмяна на опит.

Участие на ЕС в GRECO

6. сравнителен анализ и посочване на все още неизпълнени от държавите-членки на ЕС препоръки въз основа на информацията, с която разполага секретариатът на GRECO.

7. Членство на ЕС в GRECO.

Съответна(и) дейност(и) във връзка с УД/БД

1805 Сигурност и опазване на свободите

Очакван(и) резултат(и) и отражение

Да се посочи въздействието, което предложението/инициативата следва да окаже по отношение на целевите бенефициери/групи.

С Доклада на ЕС за борбата с корупцията ще се извършва периодична оценка на усилията на държавите-членки от ЕС-27 за борба с корупцията. Той ще представи по-ясна картина за положението в Съюза и ще установи слабостите и тенденциите в ЕС с цел да се насърчи проявата на допълнителна политическа воля в държавите-членки за справяне с корупцията и да се подготвят бъдещите действия на ЕС на ниво политика.

Участието на ЕС в GRECO ще спомогне за появата на полезно взаимодействие между двата механизма.

Показатели за резултатите и за отражението

Да се посочат показателите, които позволяват да се проследи осъществяването на предложението/инициативата.

Докладът на ЕС за борбата с корупцията се изготвя под ръководството на Комисията и се публикува на всеки две години. Комисията ще бъде подпомагана от експертна група, мрежа от местни научни кореспонденти и оценки, извършвани от гражданското общество. Комисията ще упражнява постоянно наблюдение над работата на експертите и участието на научните кореспонденти и гражданското общество. На всеки кръг на оценяването ще се проверява дали препоръките от предишните доклади са изпълнени.

След приемането на Доклада относно условията на участие на ЕС в GRECO Комисията ще поиска от Съвета да разреши започването на преговори със Съвета на Европа. При участие на ЕС в GRECO Комисията възнамерява периодично (напр. веднъж на 5 години) да прави преглед на практическите договорености относно участието въз основа на резултатите от засиленото сътрудничество.

Основания за предложението/инициативата

Нужда(и), която(ито) трябва да бъде(ат) задоволена(и) в краткосрочен или дългосрочен план

За всеки кръг на оценяване Комисията ще избира определен брой хоризонтални елементи от значение за ЕС в даден момент, а така също и конкретни аспекти от значение за всяка държава-членка. Оценката ще се прави въз основа на определени показатели , някои от които са избрани в съответствие с вече съществуващи стандарти, а други ще бъдат новоразработени.

Комисията ще бъде подпомагана от:

- експертна група , създадена с отделно решение на Комисията (което ще бъде прието след пакета за борба с корупцията), която предоставя съвети по отношение на показателите, оценка на постигнатото от държавите-членки, установяване на най-добри практики и тенденции в ЕС, препоръки и евентуални предложения на ЕС.

- мрежа от местни научни кореспонденти , създадена от Комисията посредством процедури за обществени поръчки и състояща се от представители на гражданското общество и академичните среди, които ще събират във всяка държава-членка информация от практическо значение.

- оценки, извършвани от гражданското общество (ще бъдат възлагани посредством целенасочени покани за представяне на предложения). Организациите на гражданското общество ще бъдат насърчени да кандидатстват за оценки на конкретни аспекти от усилията на държавите-членки за борба с корупцията.

Може да се разгледа възможността за разработване на програма за обмен на опит , която да оказва подкрепа на държавите-членки, местните НПО или други заинтересовани страни за откриването на най-добри практики и слабости, повишаването на осведомеността или осигуряването на обучения. Решението за създаването на такава програма може да бъде взето, а подробностите около функционирането ѝ — изяснени, само на по-късен етап, когато има известен напредък в подготовката на първия доклад.

Добавена стойност на намесата на Европейския съюз

В Стокхолмската програма корупцията е призната като транснационална заплаха, пред която е изправена вътрешната сигурност на ЕС. Необходими са действия на равнище ЕС, тъй като държавите-членки не могат самостоятелно да намерят подходящо решение на проблемите, свързани с корупцията.

Активизирането на борбата с корупцията е важно и за онези области на политиката, в които се разходват значителни средства на ЕС. ЕС разполага с необходимото политическо влияние, поради което е в по-добра позиция да действа като катализатор за укрепване на политиката за борба с корупцията в ЕС и държавите-членки.

Поуки от подобен опит в миналото

Понастоящем на ниво ЕС не съществува механизъм, който да измерва по последователен начин прилагането на политиките за борба с корупцията. Единственото средство на ЕС за наблюдение, в чийто обхват попадат и въпросите на борбата с корупцията, е механизмът за сътрудничество и проверка за Румъния и България, който успя с течение на времето да запази или съживи в някаква степен желанието за реформи.

Въз основа на годишни оценки, индекси и анализи на качеството работата на организации на гражданското общество, като например „Прозрачност без граници“, допринесе за важното място, което борбата с корупцията зае сред политическите задачи в много страни по света, и създаде политически натиск за провеждане на реформи.

Въпреки очевидните си предимства основните съществуващи механизми за оценка на международно равнище (напр. GRECO, Работната група на ОИСР по въпросите на подкупването и Конвенцията на ООН срещу корупцията) проявиха своите ограничения по отношение на насърчаването на допълнителна политическа воля на национално равнище. ЕС разполага с уникалната възможност да повлияе за създаването на такава политическа воля. Новият доклад на ЕС за борбата с корупцията ще се стреми да се опира на факти, да бъде целенасочен, ясен и гъвкав.

Съгласуваност и евентуална синергия с други съответни инструменти

Пакетът на ЕС за борба с корупцията е част от по-широката стратегическа инициатива на Комисията за защита на законната икономика, в която се включва и новата Стратегия на Комисията за борба с измамите и законодателната инициатива за възстановяване на активи. Настоящото предложение е съобразено и с двете.

Продължителност и финансово отражение

( Предложение/инициатива с ограничена продължителност

- ( Предложение/инициатива в сила от [ДД/ММ]ГГГГ до [ДД/ММ]ГГГГ

- ( Финансово отражение от ГГГГ до ГГГГ

( Предложение/инициатива с неограничена продължителност

- Осъществяване с период на започване на дейност: за Доклада на ЕС за борбата с корупцията – от датата на приемане на Решението на Комисията, а за участието на ЕС в GRECO – от датата на Акта за присъединяване на ЕС. Настоящата законодателна финансова рамка обхваща първите пет години от изпълнението.

- последван от функциониране с пълен капацитет.

Предвиден(и) метод(и) на управление[31]

( Пряко централизирано управление от Комисията

( Непряко централизирано управление чрез делегиране на задачи за изпълнение на:

- ( изпълнителни агенции

- ( органи, създадени от Общностите[32]

- ( национални органи от публичния сектор/органи със задължение за обществена услуга

- ( лица, натоварени с изпълнението на специфични дейности по силата на дял V от Договора за Европейския съюз и посочени в съответния основен акт по смисъла на член 49 от Финансовия регламент

( Споделено управление с държавите-членки

( Децентрализирано управление с трети държави

( Съвместно управление с международни организации (да се уточни)

Ако е посочен повече от един метод на управление, пояснете в частта „Забележки“.

Забележки

МЕРКИ ЗА УПРАВЛЕНИЕ

Правила за мониторинг и докладване

Да се посочат честотата и условията.

Докладът на ЕС за борбата с корупцията ще бъде публикуван на всеки две години, като първото издание е предвидено за 2013 г. Изпълнението подлежи в бъдеще на наблюдение и оценка. Възможните показатели включват: резултата за ЕС по индекса за възприятие на корупцията (CPI), национални стратегии за борба с корупцията, подадени сигнали за сблъскване с корупция, брой на нови политики/практики за борба с корупцията, брой на спонсорирани от Комисията дейности за поучаване от партньорски опит, нива на осведоменост, срокове за транспониране и прилагане на законодателството, възприятие за прозрачност. Останалите неизпълнени препоръки на GRECO към държавите-членки ще бъдат подети от механизма на ЕС за докладване.

Система за управление и контрол

Установен(и) риск(ове)

- резервираност от страна на държавите-членки , опасения за дублиране с други съществуващи механизми и за допълнително натоварване на националните администрации.

- трудности при събирането на информация и/или липса на активно участие от страна на експертите, изследователите и организациите на гражданското общество.

Предвиден(и) метод(и) на контрол

Предвиждат се редовни оценки на ефективността на новия механизъм за докладване, като първата оценка ще бъде проведена след публикуването на два доклада на ЕС за борбата с корупцията. След това Комисията може да изготвя доклади за оценка на всеки 5 години, като въз основа на констатациите може да разгледа възможността за по-нататъшни изменения или друга линия на развитие на механизма за докладване.

Мерки за предотвратяване на измами и нередности

Да се посочат съществуващите или планираните мерки за превенция и защита.

Подготвителните дейности с финансово отражение (т.е. експертната група, мрежата от научни кореспонденти, спомагателните дейности около съставянето на доклада, участието на гражданското общество, евентуалната програма за обмен на опит, участието в GRECO) подлежат на финансов контрол от страна на Комисията и одити от страна на Сметната палата.

ОЧАКВАНО ФИНАНСОВО ОТРАЖЕНИЕ НА ПРЕДЛОЖЕНИЕТО/ИНИЦИАТИВАТА

Засегната(и) функция(и) от многогодишната финансова рамка и разходен(ни) бюджетен(ни) ред(ове)

- Съществуващи разходни бюджетни редове

По реда на функциите от многогодишната финансова рамка и на бюджетните редове.

Функция от многогодишната финансова рамка | Бюджетен ред | Вид на разхода | Вноска |

Номер [Наименование…………………...……….] | МКБ/ЕБК ([33]) | от държави от ЕАСТ[34] | от страни кандидатки[35] | от трети държави | по смисъла на член 18, параграф 1, буква аа) от Финансовия регламент |

3A | 18.05.09 – Предотвратяване и борба срещу престъпността | МКБ | НЕ | НЕ | НЕ | НЕ |

- Поискани нови бюджетни редове

По реда на функциите от многогодишната финансова рамка и на бюджетните редове.

Функция от многогодишната финансова рамка | Бюджетен ред | Вид на разхода | Вноска |

Номер [Наименование………………...……….] | МБК/ЕБК | от държави от ЕАСТ | от страни кандидатки | от трети държави | по смисъла на член 18, параграф 1, буква аа) от Финансовия регламент |

[XX.YY.YY.YY] | ДА/НЕ | ДА/НЕ | ДА/НЕ | ДА/НЕ |

Очаквано отражение върху разходите

Обобщение на очакваното отражение върху разходите

млн. EUR (до третия знак след десетичната запетая)

Функция от многогодишната финансова рамка: | Номер 3A | Свобода, сигурност и справедливост |

млн. EUR (до третия знак след десетичната запетая)

( Човешки ресурси | 0,165 | 0,292 | 0,292 | 0,292 | 0,292 | 1,333 |

( Други административни разходи | 0,009 | 0,047 | 0,047 | 0,047 | 0,047 | 0,197 |

ОБЩО ГД „Вътрешни работи“ | Бюджетни кредити | 0,174 | 0,339 | 0,339 | 0,339 | 0,339 | 1,530 |

ФУНКЦИЯ 5 от многогодишната финансова рамка |

Човешки ресурси | 0,165 | 0,292 | 0,292 | 0,292 | 0,292 | 1,333 |

Други административни разходи (конкретна цел № 2 — експертна група)[46] | 0,009 | 0,047 | 0,047 | 0,047 | 0,047 | 0,197 |

Междинна сума за ФУНКЦИЯ 5 от многогодишната финансова рамка | 0,174 | 0,339 | 0,339 | 0,339 | 0,339 | 1,530 |

Извън ФУНКЦИЯ 5[47] от многогодишната финансова рамка |

Човешки ресурси |

Други разходи с административен характер |

Междинна сума извън ФУНКЦИЯ 5 от многогодишната финансова рамка |

ОБЩО |

Очаквани нужди от човешки ресурси

- ( Предложението/инициативата не води до използване на човешки ресурси

- ( Предложението/инициативата води до използване на човешки ресурси съгласно обяснението по-долу:

Оценката се посочва в цели стойности (или най-много до един знак след десетичната запетая)

Година 2011 | Година 2012 | Година 2013 | Година 2014 | Година 2015 |

( Длъжности в щатното разписание (длъжностни лица и временно наети лица) |

18 01 01 01 (Централа и представителства на Комисията) | 1,3[48] | 2,3 | 2,3 | 2,3 | 2,3 |

XX 01 01 02 (Делегации) |

XX 01 05 01 (Непреки изследвания) |

10 01 05 01 (Преки изследвания) |

( Външен персонал (в еквивалент на пълно работно време — ЕПРВ)[49] |

XX 01 02 01 (ДНП, ПНА, КНЕ от общия финансов пакет) |

XX 01 02 02 (ДНП, ПНА, МЕД, МП и КНЕ в делегациите) |

XX 01 04 yy[50] | - в централата[51] |

- в делегациите |

XX 01 05 02 (ДНП, ПНА, КНЕ — Непреки изследвания) |

10 01 05 02 (ДНП, ПНА, КНЕ — Преки изследвания) |

Други бюджетни редове (да се посочат) |

ОБЩО |

18 е съответната област на политиката или бюджетен дял.

Нуждите от човешки ресурси ще бъдат покрити от персонала на ГД, на който вече е възложено управлението на дейността и/или който е преразпределен в рамките на ГД, при необходимост заедно с всички допълнителни отпуснати ресурси, които могат да бъдат предоставени на управляващата ГД в рамките на годишната процедура за отпускане на средства и като се имат предвид бюджетните ограничения

Описание на задачите, които трябва да се изпълнят:

Длъжностни лица и временно наети лица | Координация и организация на срещи/конференции, обработка и оценка на информация, секретарско съдействие за експертната група и мрежата от научни кореспонденти, съставяне на докладите на ЕС за борбата с корупцията, сътрудничество с GRECO и т.н. |

Външен персонал |

Съвместимост с настоящата многогодишна финансова рамка

- ( Предложението/инициативата е съвместимо(а) с настоящата многогодишна финансова рамка.

- ( Предложението/инициативата налага препрограмиране на съответната функция от многогодишната финансова рамка.

Обяснете нужното препрограмиране, като посочите съответните бюджетни редове и суми.

- ( Предложението/инициативата налага да се използва Инструментът за гъвкавост или да се преразгледа многогодишната финансова рамка[52].

Обяснете нуждата, като посочите съответните функции, бюджетни редове и суми.

Участие на трети страни във финансирането

- ( Предложението/инициативата не предвижда съфинансиране от трети страни

- – Предложението/инициативата предвижда съфинансиране съгласно следните прогнози:

Бюджетни кредити в млн. EUR (до третия знак след десетичната запетая)

Година N | Година N+1 | Година N+2 | Година N+3 | … да се добавят толкова години, колкото е необходимо, за да се обхване продължителността на отражението (вж. точка 1.6) | Общо |

Година N | Година N+1 | Година N+2 | Година N+3 | … да се добавят толкова колони, колкото е необходимо, за да се обхване продължителността на отражението (вж. точка 1.6) |

Статия ………… | | | | | | | | | |За разните целеви приходи да се посочи(ат) засегнатият(те) разходен(ни) бюджетен(ни) ред(ове).

Да се посочи методът за изчисляване на отражението върху приходите.

[1] OВ C 115, 4.5.2010 г., стp. 1.

[2] COM(2011) 308.

[3] Резолюция (99) 5 на Комитета на министрите на Съвета на Европа относно създаването на групата „Държави срещу корупцията“ (GRECO).

[4] Допълнение към Резолюция (99) 5 на Комитета на министрите на Съвета на Европа относно създаването на групата „Държави срещу корупцията“ (GRECO).

[5] Процедурен правилник, приет от GRECO на 4—6 октомври 1999 г.

[6] Резолюция (97) 24 на Комитета на министрите на Съвета на Европа.

[7] Гражданска конвенция за корупцията, приета на 4 ноември 1999 г. и влязла в сила на 1 ноември 2002 г.

[8] Наказателна конвенция относно корупцията, приета на 27 януари 1999 г. и влязла в сила на 1 юли 2002 г.

[9] Допълнителен протокол към Наказателната конвенция относно корупцията, приет на 15 май 2003 г. и влязъл в сила на 1 февруари 2005 г.

[10] COM(2003) 317.

[11] Решение на Съвета 2008/801/EО (OВ L 287, 25.10.2008 г.).

[12] Оценките на GRECO доведоха до важни промени в правната и институционалната уредба на финансирането на политическите партии в някои държави-членки на ЕС (Словения, Финландия, Естония, Латвия).

[13] Например в доклада за оценка на GRECO от 2005 г. не беше отразена сериозността на проблемите от системно естество, които породиха поредица от скандали за корупция, свързани с разразилата се малко по-късно финансова криза.

[14] Председателският съвет се състои от председателя и заместник-председателя на GRECO заедно с още петима други представители на членове на GRECO с право на глас. Председателският съвет подготвя проекта на годишната програма за дейността и проекта на годишния доклад за дейността, прави предложения за проекта на бюджет, организира посещенията в страните, предлага състава на екипите за оценка, подготвя програмата за пленарното заседание на GRECO и предлага подбор от разпоредби за оценяване.

[15] Извършването на сравнителния анализ означава допълнителна работа за секретариата на GRECO. Същевременно той ще се основава на съществуващите доклади за оценка/доклади за изпълнение на препоръките. Той няма да изисква допълнителни действия за оценка, а само ще анализира вече направеното от GRECO.

[16] Световната здравна ортанизация, например, е наблюдател в Европейската фармакопея.

[17] Устав на GRECO, член 5.

[18] Процедурен правилник на GRECO, правило 2: „Участие на Европейската общност“.

[19] Резолюция, приета от Комитета на министрите на 21 февруари 2002 г. (http://www.venice.coe.int/site/main/Statute_E.asp).

[20] Създадена с Резолюция (87)2/1987 на Комитета на министрите на Съвета на Европа (http://conventions.coe.int/Treaty/EN/PartialAgr/Html/Europa8702.htm).

[21] т.е. пълноправното членство предполага оценяване на ЕС от GRECO.

[22] Вж. бележка под линия 5.

[23] C(2011) 3673.

[24] Член 8, параграф 6 от Устава на GRECO.

[25] Тъй като членството с ограничено право на глас предполага по-ограничено участие в процеса на оценяване, свързаните с него разходи ще бъдат извадени от вноската на ЕС в бюджета на GRECO (т.е. вноската ще бъде с размер по-нисък от 300 000 EUR на година)

[26] По тези въпроси ЕС ще разполага с един глас.

[27] В пленарно заседание GRECO подчерта, че ще е необходимо съгласието на държавите-членки.

[28] УД: управление по дейности – БД: бюджетиране по дейности.

[29] Съгласно член 49, параграф 6, буква а) или б) от Финансовия регламент.

[30] Допълнителното разделение на подцели е направено с цел да улесни изчисляването на разбивката на очакваното отражение върху разходите от раздел 3.2.

[31] Подробности във връзка с методите на управление и позоваванията на Финансовия регламент могат да бъдат намерени на уебсайта BudgWeb: http://www.cc.cec/budg/man/budgmanag/budgmanag_en.html

[32] Посочени в член 185 от Финансовия регламент.

[33] МБК = многогодишни бюджетни кредити / ЕБК = едногодишни бюджетни кредити

[34] ЕАСТ: Европейска асоциация за свободна търговия

[35] Страни кандидатки и ако е приложимо, страни потенциални кандидатки от Западните Балкани.

[36] Техническа и/или административна помощ и разходи в подкрепа на изпълнението на програми и/или дейности на ЕС (предишни редове „BA“), непреки изследвания, преки изследвания.

[37] Резултатите са продуктите и услугите, които ще бъдат доставени (напр. брой финансирани обмени на студенти, брой км построени пътища и т.н.).

[38] Както е описано в раздел 1.4.2. „Конкретна(и) цел(и)…“

[39] Вж. конкретна подцел № 2 (експертна група) в раздел 3.2.3 (административни разходи).

[40] Чрез целенасочени покани за представяне на предложения в рамките на програмата на ЕС „Предотвратяване и борба с престъпността“ (покани в областта на финансовите и икономическите престъпления) организациите на гражданското общество ще бъдат насърчени да кандидатстват за оценки на конкретни аспекти от усилията на държавите-членки за борба с корупцията. На този етап не могат да бъдат предвидени конкретните цифри и области за всеки отделен договор.

[41] Процедури за обществени поръчки. Изпълнителят ще има за задача да създаде мрежата от 27 местни научни кореспонденти и да се грижи за координацията/логистиката.

[42] Предвижда се средна сума от 30 000 EUR на кореспондент, изчислена за участие от приблизително 50 работни дни на година (ежемесечно подаване на информация, 2-3 по-обхватни анализа/проучвания по конкретни теми и събиране на полезна информация).

[43] Решението за създаването на такава програма може да бъде взето, а подробностите около функционирането ѝ — изяснени, само на по-късен етап, когато има известен напредък в подготовката на първия доклад. Една от възможностите за нейното създаване се състои в използването на процедури за обществени поръчки (т.е. изпълнителят има за задача да организира поредица от приблизително 5 семинара/прояви за обмен на опит годишно). Разходите са изчислени за приблизително 50 участници + 5 лектори, като са предвидени 1000 EUR разходи на човек и общо 100 000 EUR за организация/логистика/разпространение/комуникация за всяка проява.

[44] Вероятно договорът ще бъде възложен чрез процедура на договаряне, тъй като се отнася до информация, с която само GRECO разполага, а за извършването на оценката на държавите-членки се изискват изключително специфичните експертни познания на групата.

[45] Година N е годината, през която започва да се осъществява предложението/инициативата.

[46] Съответно 9 000 и 47 000. Допуска се, че в групата ще участват 17 експерти и от 2012 г. нататък всяка година ще се провеждат 5 прояви, като е възможно една среща да се проведе през 2011 г. Средни разходи на експерт — 550 EUR.

[47] Техническа и/или административна помощ и разходи в подкрепа на изпълнението на програми и/или дейности на ЕС (предишни редове „BA“), непреки изследвания, преки изследвания.

[48] Брой лица.

[49] ДНП – договорно нает персонал; ПНА = персонал, нает чрез агенции за временна заетост; МЕД = младши експерт в делегация; МП = местен персонал; КНЕ = командирован национален експерт;

[50] Под тавана за външния персонал от бюджетните кредити за оперативни разходи (предишни редове „BA“).

[51] Основно за структурните фондове, Европейския земеделски фонд за развитие на селските райони (ЕЗФРСР) и Европейския фонд за рибарство (ЕФР).

[52] Вж. точки 19 и 24 от Междуинституционалното споразумение.

[53] Що се отнася до традиционните собствени ресурси (мита, налози върху захарта), посочените суми трябва да бъдат нетни, т.е. брутни суми, от които са приспаднати 25 % за разходи по събирането.